जेडे मर्डर केस की जांच क्राइम ब्रांच ही करेगी  
बॉम्बे हाईकोर्ट ने जे डे की हत्या की जांच सीबीआई से करवाने से इनकार कर दिया है। हाई कोर्ट ने कहा कि पुलिस की जांच सही दिशा में चल रही है।
बॉम्बे हाईकोर्ट ने पत्रकार जे डे की हत्या की जांच सीबीआई से करवाने से किया इनकार कर दिया है। मामले की सीबीआई जांच कराने की अर्जी पर अपना फैसला सुनाते हुए हाई कोर्ट ने कहा कि पुलिस की जांच सही दिशा में चल रही है।  इस मामले की सुनवाई के दौरान मुंबई क्राइम ब्रांच ने अपनी प्रोग्रेस रिपोर्ट में ये बताया था कि वो पहले से आठ लोगों को मकोका के तहत गिरफ्तार कर जांच में जुटी है। क्राइम ब्रांच के मुताबिक़ इस स्टेज पर जांच किसी और को सौंपने से उसका मनोबल गिरेगा। ये अर्जी तब दायर की गई थी जब मामले में एक भी गिरफ्तारी नहीं हुई थी। कोर्ट ने पुलिस की दलील मंजूर करते हुए सीबीआई जांच से मना कर दिया।